҃рнее у̀бо дерзнове́ніе иму́щи, уми́лостиви єго̀, да ѿпу́ститъ мнѣ̀ страстьмѝ плѣне́нному согрѣшє́нія, да исцѣли́тъ бл҃года́тію свое́ю мя̀ сокруше́ннаго, да просвѣти́тъ ѡмраче́ннаго, да укрѣпи́тъ мя̀ немощна́го про́чее вре́мя житія̀ сегѡ̀ маловре́меннагѡ и многомяте́жнагѡ прейтѝ въ безмяте́жіи и ми́рѣ, въ покая́ніи и чистотѣ̀, въ поуче́ніи сме́ртнѣмъ и вся́комъ бл҃годѣ́ланіи:хрс̑тіа́нскій же коне́цъ непосты́денъ да́руй мѝ, и сподо́би мя̀, недосто́йнаго, наслѣ́дника бы́ти вѣ́чныя и бл҃же́нныя жи́зни, да со избра́нными досто́йнѡ и пра́веднѡ убл҃жа́ю тя̀ приснобл҃же́нную и велича́ю всѣ́хъ влд̑ку, на́шегѡ ра́ди сп҃се́нія изъ̑ тебє̀ вочеловѣ́чшася, со безнача́льнымъ єгѡ̀ ѻц҃е́мъ и животворя́щимъ єгѡ̀ дх҃омъ, ны́нѣ и при́снѡ и во вѣ́ки вѣкѡ́въ